Har været i praktik på en rideskole hvor alle skole heste gik med chambon... Og jeg synes ikke det er en korrekt måde.. Heller ikke for at de slider mindre på ryggen... (desuden så hestene ikke fantastiske ud og vil ikke sige deres muskler så korrekte ud)
synes faktisk at Karina Petersen har fat i noget her. for det første er det vigtigt at passe på hesten, og jeg vil hellere foretrække at min hest fik en chambon på frem for at en urutineret rytter uden balance, ville sidde og slide i min hest, dels for at holde sin balance og dels for at få den ned med hovedet. Jo mindre en begynder skal tænke over at styre hesten osv., jo nemmere bliver det for pågældene rytter at koncentrere sig om sin egen balance. Og her er det nemmere at putte en champon på hesten og lade den futte derud af... Mange rideskole heste er stive og der er sjældent en god rytter der kan sætte sig op og få den bøjet igennem og smidiggjort, og dermed evt gøre det nemmere for en begynder at ride hesten... Realiteten er jo bare at rideskoler ikke har råd til at hyre en berider til at ride deres dyr op og gøre dem bedre ridebare og mere korrekt gående.. Uanset hvad, er det hesten der betaler prisen for at vi skal lære at ride. Alle skal lære at finde balancen på hesten og sidde korrekt så man kan indvirke ordneligt på hesten, og før man kan det, ja så er det hesten der må leve med en sæk kartofler på ryggen....
Det er godt nok de færreste rideklubber som har ponyer der kan gå LA! - Men hvor ville alting dog blive lettere.. Der hvor jeg i sin tid lærte at ride der red vi med chambon og de øvede ryttere skulle dygtiggøre ponyerne med glidetøjle. Der er INGEN pony som bliver bedre af at gå med snotten i vejret og 10 forskellige ryttere på ryggen og STADIG forblive nede med hovedet! (OBS: Den pony vil jeg ellers gerne have fat i!) Jeg underviser selv og har gjort det i en del år og JA jeg anvender chambon og jeg fortryder det ikke! Det er en hjælpetøjle, ja, men har vist ikke set en hest/pony som er død af det tværtimod synes jeg at man skal bemærke at mange elevponyer oftest bliver op til 30 år!  Hvis man har en hest man gerne vil passe på så vil jeg hellere ligge en chambon på så hesten ikke stikker næsen i vejret og taber ryggen, = urolig hånd ved rytter og bumper rundt på ryggen! - Men jo lad os da få en masse nye ryttere som kan ALT fra starten inden de sætter sig på ponyen og fjern begrebet   Navnet skole er vist som ofte før et sted hvor man kan lære?! Ja, børn OG voksne skal selvfølgelig lære om de forskellige begreber og teknikker indenfor ridesporten , men det er vist de færreste som bliver verdensmestre på 1 år. Det kan godt være at der ikke er nogen som kan følge det jeg siger, men det er min holdning!
Jeg synes det er forkasteligt at rideskoleponyer udover at have ubalanceret ryttere på ryggen også skal spændende ind fortil - i øvrigt totalt i strid med al rideteori - hvor hesten jo skal bruge sig bagfra og holdning fortil så er et resultat af det arbejde. Holdning fortil skal ALDRIG NOGEN SINDE formes. INGEN hest bliver et hak bedre eller et hak sundere af at gå i en falsk holdning fortil - så heller en lige lang hals. Og at der også bruges glidetøjlen ovenihatten - fy for ....... I øvrigt gik jeg på en rideskole i sin tid, hvor flere af ponyerne gik eller havde landsstævner i dressur og selvfølgelig er det den mest optimale måde at lære at ride på. Men dengang var der ikke mange af disse steder, nu tror jeg slet ikke det findes mere. Dog bliver jeg stadig glad langt ned i min sjæl når jeg kommer forbi deres hjemmeside og ser billeder af deres rideskoleponyer fra diverse ridelejre. Der er INGEN chambon el. men løse tøjler og lange halse   De har så også stadig rideskoleponyer der bliver 30-35 år. De går i øvrigt også i løsdrift hele året rundt       
Hej, Spændende med denne debat!! Nu får jeg nok skæld ud, men jeg er efterhånden kommet frem til et synspunkt i retning af, om det egentlig er etisk forsvarligt at holde rideskole på den "gammeldags" facon med (især) børn, der tøffer rundt og rundt på elevheste - I kender jo stilen.... Kan man tillade sig at lade et andet levende væsen affinde sig med (ofte) en masse ubehag, bare for at lille Lise og hendes venner kan underholde sig med "at gå til ridning", fordi det lige er sjovt i en periode (gælder da bestemt også mig selv da jeg var begynder)? Hvorfor skal heste lægge krop og sjæl til en fritidsfornøjelse for mennesker? Forestil jer, at man gjorde det samme med hunde: Man samlede et antal hunde og lod børn fornøje sig med at lære f.eks. at køre med hundeslæde rundt og rundt i en hal i flere timer om dagen, mere eller mindre ubehjælpsomt. Er der nogen af jer derude, der også har hund, der synes, at det ville være ok? Især hvis der stod en teenager inde på midten og en gang imellem råbte "stik den en med pisken" eller "spark nu ordentligt til den"? Eller man spændte hovedet ind på hunden, så den ikke kunne løbe for stærkt (bare et tænkt eksempel)? Og m.h.t. indlæring: Forestil jer, at alle der skulle tage kørekort blev sluppet løs på en motorbane i en gamle biler og så skulle futte rundt der, indtil de begyndte at have en ide om tingene, og så først DEREFTER begyndte at få lært, hvordan det skal gøres rigtigt i virkeligheden... Det er da den bagvendte vej, man gør tingene i hesteverden.... Det er altså altid nemmere at lære tingene rigtigt fra starten end at skulle ændre på noget, der allerede er blevet en vane. Burde en rideskole ikke være et sted, hvor man kunne komme, hvis man brændte for heste og ridning, og hvor man kunne lære tingene helt korrekt fra starten? Altså et forløb med teori om hestens behov, korrekte pasning, adfærdspsykologi m.m. (og hvor man ikke fik lov at beskæftige sig med hestene, hvis man ikke gennemgik dette forløb først), hvorefter man fik kvalificeret eneundervisning på højtuddannede heste, indtil man selv ville være i stand til at varetage uddannelsen af en hest. Det vil forhindre mange børn i at deltage og lære at ride, vil nogen nok sige. Ja måske, men der er jo alligevel et stort frafald af elever undervejs, så mon ikke dem, der virkelig vil heste holder ud? Jeg ville have elsket det som barn. Jeg læste i en ung alder ALT jeg kunne få fat på om heste (ikke kun om ridning og søde romaner), alt om pasning, fodring, pleje, sygdomsbehandling o.s.v., fordi jeg virkelig VILLE dette her - og her er jeg, rigtig mange år senere, og er stadig lige engageret. Jeg tror faktisk, man ville gøre de rigtige ildsjæle en stor tjeneste ved at gribe tingene anderledes an, så dem, der havde udviklingspotentiale, fik en større chance for at føre drømmene ud i livet. Jeg ved godt, at det ville være et ideal og idealer er svære at opnå.... Bare et tankeeksperiment og et håb for flere fremtidige muligheder for den slags uddannelse i hesteverden. MVH Jette
Jeg kunne ikke være mere enig       . Jeg har selv haft de samme tanker. Det er alt alt for nemt at "gå til ridning". Jeg tror der simpelthen skal ændres i folks opfattelse af at ridning er noget man "går til", ligesom man går til fodbold eller bandminton. Jeg mener ikke at det kan sammenlignes, da man i ridningen er nødt til at tage hensyn til hestens ve og vel. Det er noget mere uforpligtende i forhold til alle øvrige idrætsgrene, der blot involverer et eller andet dødt redskab som kan kastes ind i et skab efter brug... Det er så absolut uddannelse og viden der skal til. Et grundkursus i hestens røgt og pleje, samt basis rideteori, ville være på sin plads inden man overhovedet kom i nærheden af en "rigtig" hest. Det vil helt sikkert skille en del af fårene fra bukkene. Jeg forstår ikke at der ikke er obligatoriske teorikurser, uanset hvilket niveau man befinder sig på som rytter...Men problemet er nok den manglende teoretiske ballast, de beridere vi uddanner, er udrustet med.
Jette: Det er netop sådan vi driver vores rideskole  Og det er intet mindre end fantastisk  - er sikker på mine heste synes det samme *GG*
Hej Line1982, Tak for opbakning! Godt at vide, at andre tænker ligeså! Hej StaldShamrock, Hvor er det godt at høre!!! Man bliver jo helt optimistisk! MVH Jette
jeg syntes at det var et rigtig godt indlæg du skrev der  )
Det hedder jo en rideSKOLE! Altså skolen hvor man lærer at ride. Måske skulle der tænkes helt anderledes på landets rideskoler -og måske ville det holde en del af de frygtelige forældre væk (dem der vil udleve deres egne ambitioner, og bruger deres børn og en hest som instrument for det). Måske ville nogle rideskoler lukke, men det synes jeg er ok, hvis ikke der er nogen der vil betale prisen for at få ordentlig undervisning har den enkelte rideskole vel ikke sin berettigelse? For hvorfor skal eleverne i det hele taget have tøjler i hånden? Ville det ikke være bedre at sidde i longe og koncetrere sig om sædet i starten? Og hvad med lidt tvungen teori! Mit barn skal ikke på den lokale rideskole, mest fordi de andre forældre går så meget op i at deres pode kommer til at ride på hesten, uagtet at de så hiver i biddet og bumper løs. Da jeg fortalte at min datter på 6 IKKE styrer selv når hun sidder på min hest, så de hovedrystende på mig, og flere sagde at hvis jeg lod hende sidde sådan i longe i skridt og trav, så lærte hun jo aldrig at ride  Til trådstarter: Hvis ikke du har set kollegaen på rideskolen, så synes jeg du skulle tage med en gang. Både for at få be/afkræftet at tingene rent faktisk foregår som kollegaen forklarer, og måske finde ud af årsagen til at de vælgen den metode (som jeg så personligt ser som en fejlslagen metode til indlæring af samarbejdet mellem rytter og hest). Derefter kunne du komme i julegavehumør, eller evt. låne hende en bog om rideteori. Det kunne være alt fra Muselers ridelære, til Heuschman.
jeg havde min hest stående, var der en af hestene der gik med løs chambon, fordi hun stak hovedet helt op i vejret, hun var ikke spændt ind men ligeså snart hun havde chambonen på kom hovedet ned, ikke i lod men bare ned så man følte man havde kontakt til hende. Og derudover har jeg tit undret mig over at, en omgang teori, før man kommer på hest, ikke er tvunget, da jeg i sin tid startede med at gå til ridning, på en kommunal rideskole, kunne man ikke få sin første ridetime, før man havde taget teorikurset.
Hej alle. Nu har jeg arbejdet som ridelærer de sidste 10 år, 5 af dem med egen rideskole, og i de 10 år har kun en hest haft chambon på.. Jeg arbejdede først nogle år på VOSK, der var ingen heste med indspændinger, så 5 år med egen rideskole, der var ingen heste spændt ind. Og nu har jeg så været på NFRK de sidste 8 mdr og der kom den første hest der har brug for en chambon. Det er yngre ny hest, den kom for 4 mrd siden, grunden til den går med chambon ( som det er mig der har givet den på) er fordi dens balance ikke er så god , samt at den bliver lidt urolig i hovedet til tider. Vi kan så diskutere om hvorvidt det er fornuftigt med en ung og urutineret hest i rideskolen.( det en anden snak) Chambonen er IKKE spændt ind så den bliver presset ned, den hænger slapt, men har så den effekt at hvis hesten rykker hovedet op, kan den ikke få det helt op. Den er meget roligere med den på. Den skal ikke gå med den for altid, men den er stadig i lære som rideskole hest og har brug for denne hjælp. Jeg kunne aldrig drømme om at spænde den ind med det formål at få den i holdning, for jeg er stærk modstander at tvangsmidler der får hesten ned med hovedet. Så måske Ginnie( vi kender jo hinande) er det samme situation der sker der hvor din veninde rider? Line
Hej Line. Du siger den har chambon på pga mgl balance, men skulle i ikke træne den i selv at holde hovedet nede og halsen Lang så den selv kan bruge sin Hals til at holde balancen? Den kan jo ikke holde sin balance bedre fordi den har chambon på. Tværtimod.. Det er jo lidt ligesom bare at symptombehandle i stedet for at behandle problemet. Netop det der er kendetegn v de fleste rideskoler, de tager sig jo ikke tiden til at træne hestene korrekt fordi de skal tjene penge.. Øv
Det er bestemt heller ikke meningen at den skal gå med chambon for altid, men det er et fosøg, som ser ud til at give hesten mere ro, indtil den lærer sit nye liv som elev hest at kende, denne hest rides også kun af øvet ryttere, så der er fuldt styr på tingene. Nu skal det lige siges at den sidder så løst at den absolut ikke holder hestens hoved nede, hestens hoved er opppe og lige frem. det eneste chambonen har af funktion er at hesten ikke kan tage hovedet højt op, samt at den kan kaste med hovedet. Vores heste bliver redet af deres dygtige passere 2 gange ugentligt, hvor de trænes og rides korrekt, og jeg selv træner dem også, min klub sparer ikke på træningen. Ved mange andre klubber sparer, men ikke her.
jeg har selv avlsheste, har redet i mange år da jeg var ung, tænkte efter en pause på ca.15 år at nu ville jeg få formen pudset af,og begyndte på en rideskole.....men da jeg havde arbejde om dagen kunne det kun blive om aftenen..... tror kun jeg red i 1½ mdr. rideskolehestene havde på det nærmest gået fra kl 11,da der var handicapridning om formiddagen og der skal ik stor fantasi til at finde ud af hvordan de var kl 19...det synes jeg sgu er synd, at jeg som ansvarlig voksen rytter, forsøgte på det kraftigste at få den i galop, med en ridelærer der bare sagde at jeg skulle sparke til den...det er uanstændigt hilsen marianne